El joc mentider de les suplantacions\nCliment Picornell | 13 març 2010\nUn home que s'havia fet passar per metge, ja havia fet vuit guàrdies // Descobreixen una falsa víctima dels trens de l'11-M (del dBalears)\nQuins amateurs del suplantament! A mi ja m'haurien d'haver descobert no sé quantes de vegades, tenint en compte la meva natural inclinació a la suplantació. I no parl de la que exerceixen els escriptors; "Madame Bovary c'est moi!", bramava en Flaubert després d'haver suplantat una adúltera durant cents de pàgines de la seva novel·la. No, la meva capacitat és molt més real. Un temps vaig suplantar la personalitat d'un famós cantador de tangos argentí, feia con qui toca el bandoneó, ajudat per l'amic Biel, que feia com qui toca la guitarra.\nDurant uns anys vaig ser... més ben dit em vaig fer passar per pilot de Jumbo, de Boeing 747. Sí, sí... segurament alguns de vostès han estat conduïts a l'altra banda de l'Atlàntic en un avió que menava un servidor. Molt senzill, recordin la pel·li en la qual Leonardo DiCaprio es feia passar per pilot d'aviació per escurar les butxaques de tothom. Idò un servidor no ho feia per això, sinó que, aterrorit per haver de pujar a un avió i seguint els passos que m'aconsellaren els meus terapeutes -amb un no em bastava-, vaig decidir que, amb un parell de classes d'avioneta i uns manuals que em vaig descarregar d'internet, em veia amb cor de menar una bèstia voladora. Com ho vaig fer forma part del meus secrets suplantacionals, però sí, pilotava un Jumbo d'aquí cap allà, i no de companyies del sud-est asiàtic sinó de molt més a prop... Tot allò que conten de les hostesses de vol no és cert.\nUna temporadeta em vaig fer passar per psiquiatre, especialitzat, no un psiquiatre rònec: psiquiatre de dones. Només de dones. Amb una bona placa al meu despatx, decorat de forma exquisida amb quadres de Miquel Barceló i Menéndez-Rojas, prestatgeries en què es mesclaven obres clàssiques de la psicoanàlisi, de Freud a Lacan, i alguna de l'ergonometria més xunga i una bona chaise-longue folrada de cuiro marró. El boca-orella em féu tenir una clientela selecta de dones de la burgesia local amb problemàtiques molt profundes: necessitat de comprensió, desig d'amor, avorriment carregat de pasta... El que diuen dels psiquiatres i les seves pacients no és cert. També em vaig fer passar una temporada per director de cinema, i allò dels directors i les actrius tampoc no és cert.\nHe arribat a suplantar un conseller del Govern de Francesc Antich. Com que hi ha tants de partits que en formen part, no em va ser difícil. Em donaren una cartera molt important. I ho feia tan bé que n'Antich m'agafà carinyo. Em vaig fer trànsfuga i em vaig apuntar al partit socialista. La cosa es complicà quan vaig començar a sonar com a successor del president. A partir d'aquell moment, crític, vaig dir que me n'anava a un país llunyà per qüestions professionals. El que diuen dels consellers i les conselleres, o dels consellers i les seves secretàries, no és cert.\nNo hi podia faltar, entre les meves suplantacions, la d'un conegut gigoló. Havia d'estar molt en forma, atlèticament vull dir. Fins que vaig quedar penjat d'una senyora i ho vaig deixar. Va ser després d'enamorar-me. Era la dona d'un hoteler molt conegut, insatisfeta, que tenia, ella sí, les seves estratègies de dona. Fatal. Li agradava dur lingerie de la cara, roba interior de marca. Que si unes braguetes comprades a París que li feien el culet més rodó... el se contemplava, un pic dutxadeta, després de les brutors que havíem fet. I es pintava els morros i feia allò de mossegar-los i llepar-se'ls. Maquillada, pintada, entaconada, perfumada, amb sostenidors i braguetes. Sabia que amb aquell ritual em feia més ganes que quan havíem arribat, sabia que de bell nou la sol·licitaria: "El meu home em demanarà on he estat. Deixa-ho per demà. Demà hi tornaré...". Tanmateix, mentre deia això, ja em tenia ben agafat, sense cap intenció d'amollar-me... Molt complicat això de suplantar un putarrot de per Ciutat. Tot el que diuen és cert.\nTambé em vaig fer passar per jefe d'una associació ecologista. Va ser bastant senzill. Amb l'adreça d'un pis cèntric, havia fet impresos, ferratines, pins i xapes. Organitzava nits de defensa de la natura, els polítics em donaven sous i posava medalles i diplomes als pilots dels helicòpters contra-incendis, als voluntaris que sembraven arbres, als mestres d'escoles sostenibles... entregava diplomes als de l'slowfood i als qui duen hindús i japonesos que prediquen a favor de la naturopatia i la comunió ecològica. El més fotut era que m'havia de disfressar, ja que, si sortia pels diaris, em podien identificar els traficants locals de cocaïna: m'havia fet passar, un temps, per un 'importador' de pols blanca. Per això anava desfressat, elegant però informal. Allò que diuen de les sostenibles és cert.\nUn temps vaig aparentar ser canonge de la Seu. Els meus temps d'escolanet em donaren bon entrenament, sabia tota la missa en llatí. Era de la via integrista, molt de dretes, d'en Rouco. El més aparatós i dificultós eren les visites als bordells d'homes de ciutat, i la gran quantitat de coneguts que hi trobava -això de sortir de l'armari encara no s'ha generalitzat-, també polítics de tot pelatge. No fa gaire he suplantat un gran inversor de nivell mundial, en la mateixa línia de Georges Soros i Warren Buffet. Al fòrum econòmic de Davos vaig intervenir després d'un secretari d'Estat dels EUA, vaig dinar devora Lula da Silva i el president Zapatero. Dissimulant el meu accent, el vaig avisar que atacaríem l'euro i el deute públic espanyol. No em féu cas.\nUna temporada em vaig fer passar per professor d'una disciplina estranya. Res no m'atura. Amb els meus powerpoint i el meu ordinador anava a fer classes com si fos un premi Nobel de la universitat de Columbia, company d'en Sala i Martin. El que diuen dels professors i les seves alumnes tampoc no és cert. Ara estudii la meva propera suplantació. He vist ja quatre o cinc vegades Tootsie, la pel·lícula on Dustin Hoffman es fa passar per dona. M'interessa el món del bollerisme. Ja n'estic entrenat, de suplantacions femenines vull dir. De fet, faig habitualment de divorciada en un grup de dones caminadores que van pel passeig marítim amb xandall i anorac, per disminuir greixos i evitar liposuccions.\nDarrerament em faig passar per articulista d'un dels diaris més ben dissenyats d'Europa. Tenc tres negres llogats. Un professor retirat, amb la paga esquifida; un antropòleg marxista, expulsat del seu partit, i un jove sociòleg que ha de menester els doblers perquè es fa un xalet il·legal dins una ANEI. Cobren els articles d'amagat i en negre: el negres ho volen en negre, ja m'entenen... La veritat és que només hi afegesc un toc 'personal', ja em demanen més col·laboracions a ràdios i televisions.\nEn fi, suplantacions, o transformacions. Com a la vida real, parts del mateix joc: siau qui no sou!â€¢


Real teatro Umberto I Palermo Itàlia - Ofertes d'hotels amb els MILLORS DESCOMPTES EN LÍNIA\nReal teatro Umberto I\nVia Merlo, 8, Area Costera, Palermo, Itàlia, 90133 - Veure al mapa\n"This has a very charming typical Sicilian home style. Extrem..."\nBen posicionat a Area Costera, Real teatro Umberto I és un lloc ideal d'inici d'excursions a Palermo. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Palermo. L'hotel ofereix accés a una gran gama de serveis, inclosos transport hotel/aeroport, servei de llançadora, cuina compartida.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, balcó/terrassa, telèfon, aparell de televisió LCD/pantalla de plasma a cada habitació. L'hotel ofereix una excelent varietat d'instal.lacions d'oci, incloent massatge. Real teatro Umberto I és la vostra destinació si buscau allotjament de qualitat a Palermo.\nTots els tipus de viatgers (49) Parelles (31) Viatgers en solitari (12) Famílies amb infants petits (2) Grups (7)


Primera nevada a Prades d'aquesta temporada - Prades Portal Turístic\nAgricultura a Prades\nDilluns hi va haver la segona remesa de neu, va tornar a nevar però aquesta no cuallava al terra ja que la pluja combinada amb la neu no ho permetia. Amb l'ajuda de la pluja, la neu acumulada anteriorment es va desfer una mica. Avui ja no ha nevat i el gruix de neu es va fonent a l'espera del que pot passar la pròxima setmana, ja que s'anuncia alguina nevada més. Al bosc hi ha acumulat encara un bon gruix de neu i al costat de les carreteres d'accés a Prades, s'hi pot veure algun que altre ninot de neu.\nLa neu que encara hi ha al poble, ara glaçada per les baixes temperatures complica la vida diaria dels Pradencs. Ha passat gairebé una setmana i els efectes de la nevada són encara ben visibles. Es fa complicat d'anar d'una banda a l'altra, els vehicles no poden accedir a tot arreu i caminar per alguns carrers és avui per avui complicat. La neu trepitjada, amb temperatures de -10ºC sota zero com les que estem tenint aquests últims dies fan pensar, que tenim neu per dies. A més, les prediccions meteorólogiques anuncien més fred i nevades\nDimecres el poble de Prades s'ha despertat glaçat. Pels carrers de Prades no es podia caminar, un parell de persones han caigut degut a la capa de gel a terra però sense incidents greus. Les llargues candeles que penjaven de les teulades han estat nombroses. Al matí, s'ha fet un pregó on es deia que qui vulgués salt per desfer el gel, ho fes al pàrquing de la carretera de l'Espluga. Al matí ha intentat sortir el sol però ràpidament s'ha tapat. Un dia gris, fred en el qual els que podien estar a casa, ben calentent i sense perills, s'hi han quedat.\nFoto: Eugeni Coll.\nDilluns al vespre la nevada continuava i bona part de la nit també. El gruix de neu va augmentar uns 20 centímetres més al poble. Avui al matí, la capa de neu superava per poc els 40 cm. Les carreteres del poble, al matí han estat tallades, menys la de Vilanova que era la que menys neu tenia. A mig matí les màquines llevaneu i el camió de la sal han obert l'accés del poble, tot i que els que anaven cap a Reus al migdia, fins el Coll d'Alforja han hagut de posar les cadenes per circular. A Prades ha passat la màquina del Jordi Musté a fer pas pels carrers ja que el gruix acumulat dins el poble dificultava a la gent que havia d'anar a treballar. Qui no ha pogut anar a treballar han estat els mestres que no viuen a Prades, i els pocs mestres que hi han anat, una hora més tard del normal, han entretingut la canalla fent un dia especial d'escola. Ara, el que cal esperar és que pugin les temperatures ja que si no, la neu es gelarà i serà perillós circular tant en cotxe com a peu.\nDilluns ha nevat tot el dia, al vespre hi ha acumulat un pam de neu allà on no s'ha trepitjat. Avui, la carretera ja presentava més problemes i els que havíen de marxar ho han fet amb les cadenes.\nLes primeres volves de neu d'aquesta temporada han caigut sobre Prades i s'hi han quedat. Dissabte a la nit el fred, acompanyat per una pluja d'aiguaneu ens anunciava la possible arribada d'una nevada. Ben entrada la matinada la precipitació es va transformar en neu. Diumenge el matí, el poble de Prades i voltants eren coberts per una capa blanca.\nUn total de 5 centímetres s'han acumulat al llarg del dia al centre del poble, als llocs més elevats, el gruix de neu ha estat superior. La neu ha continuat caient al llarg del dia amb diversos canvis en la precipitació, que ha estat intermitent fins a les cinc de la tarda. A estones no nevava i altres ho feia amb molta intensitat amb uns flocs de neu bastant considerables. Pel que fa a incidències en la circulació no n'hi ha hagut, ja que des de fa un parell de dies les màquines llevaneus han passat diverses vegades per Prades i les principals carreteres d'accés al poble. Tothom ha pogut marxar de Prades amb el record de la primera nevada d'aquesta temporada i gaudint del paissatge enblanquinat del seu entorn.\nVeure fotografies de la nevada els dies 13, 14 i 15 de desembre.\n©2019 Disseny Web Solpronet.com


La ciutadania de Roda de Berà tria sis propostes dels Pressupostos Participatius | Notícies / Noticias Tarragona diari digital Tarragona21\nLa ciutadania de Roda de Berà tria sis propostes dels Pressupostos Participatius\nUn moment de la presentació de les propostes a la ciutadania. Foto: Cedida\nFinalment, Pere Virgili va assegurar que abans de posar en marxa una tercera edició s’estudiaran els punts a millorar analitzant les edicions passades per tal d’assolir una major implicació de la ciutadania. “Sabem que una de les majors demandes és que les persones no empadronades, tot i que amb residència al municipi, puguin votar. Fins ara no hem trobat la manera de fer-ho, atès que utilitzem el padró com a base de dades, però intentarem buscar una fórmula que ens ho permeti”, va afirmar l’Alcalde.\n14/04/2016 Les Monges Associació Cultural de Roda de Berà busca els millors «alliolers»\n23/03/2017 L’Institut Roda de Berà inicia el projecte de servei comunitari ‘Joves solidaris de Roda’


PROJECTES PROPIS | Educació per a l'Acció Crítica - EdPAC\nEls projectes propis són propostes de l’equip educatiu d’EdPAC. L’entitat treballa de forma col·laborativa amb l’administració pública i presenta projectes que poden encaixar amb les demandes i mancances detectades des d’allò públic i, també, responent a les aspiracions pròpies d’oferir recursos i eines a adolescents i joves per a la promoció de la salut, l’autogestió del benestar, l’autonomia i l’apoderament d’elles i ells. El ‘Festa la teva!’ i el ‘desMÒBILitza el masclime!’ aborden temàtiques ben diverses però tenen en comú l’aspiració d’oferir eines per promoure relacions respectuoses tant entre “iguals” com amb el propi cos.\nEdPAC realitza intervencions educatives de carrer oferint eines per a la prevenció i la reducció de riscos associats als consums de subtàncies i l’oci nocturn amb la població adolescent i jove en espais de festa.\nEls espais d’oci nocturn, en medi obert -com concerts, festes populars, revetlles o esdeveniments diversos- conformen un dels principals contextos de consum d’alcohol, cànnabis o altres substàncies entre els i les adolescents i joves. Alhora, configuren un espai de trobada i interacció, tant entre les persones assistents com amb el seu entorn.\nAquesta proposta ofereix un suport educatiu presencial en aquests espais per a proporcionar informació i acompanyament des d’una perspectiva de gènere, preventiva i de reducció de riscos, tant en l’àmbit del consum com en el de les relacions personals i comunitàries.\ndesMÒBILitza EL MASCLISME!\nEdPAC proposa una actuació educativa continuada (3 o 4 mesos) en centres de secundària amb la població de 14 i 15 anys per prevenir i abordar el masclisme que opera a través de les pantalles.\nEl projecte DesMÒBILitza el masclisme!” aborda les pràctiques de violència masclista a través de les pantalles –mòbils, xats, e-xarxes socials i altres- durant l’adolescència, una etapa clau en l’aprenentatge de les relacions interpersonals i la construcció de la pròpia identitat.\nAmb la finalitat d’incrementar la prevenció d’aquest fenomen estructural i, alhora, de dotar a la comunitat educativa de més eines i recursos pel seu abordatge, proposem un projecte estable en el temps que respongui a les necessitats reals del conjunt de la comunitat educativa i que creï espais de reflexió i aprenentatge crític.


Arrenca la temporada de tardor de l'Auditori Josep Carreras amb tretze concerts | Reusdigital.cat diari de Reus. Notícies i actualitat del Camp de Tarragona\nInclou una gran quantitat d'estils, com la música clàssica, el jazz, el flamenc\n05 d'Octubre de 2020, per Redacció\nPart del cartell de la nova temporada\nL'Auditori Josep Carreras presenta un total de 13 concerts per a la temporada de tardor. La nova programació inclou estils diversos, des de música clàssica, fins a jazz, flamenc i música infantil. Per tal de complir amb les indicacions de les autoritats sanitàries, s'ha modificat la distribució dels seients i s'han inclòs les mesures recomanades per fer que "la cultura sigui un espai segur", apunta l'organització.\nLina Tur i Dani Espasa són els encarregats de donar el tret de sortida a la temporada. Actuaran el dijous 8 d'octubre a les 9 del vespre amb el concert de música clàssica "Bach i Händel, una trobada". La programació, que s'allargarà fins al 28 de desembre, es pot consultar sencera a la pàgina web de l'Auditori.\nLa presidenta de la Fundació Auditori Josep Carreras, Àngels Poblet, ha refermat el "compromís de l'entitat amb la música i els artistes" perquè s'han tornat a programar "cadascun dels concerts cancel·lats a causa del confinament", ha explicat. L'AJC aposta per continuar sent "un espai de referència musical al país".\nLa proposta per aquesta tardor també inclou diversos concerts que giren entorn 4 aniversaris que se celebren aquest any: ls 250 anys del naixement de Beethoven, els 20 anys de l'Orquestra de la URV, els 10 anys del Quartet Gerhard i, per últim, els 40 anys del Conservatori de Música de Vila-seca.\nL'Auditori Josep Carreras obrirà les instal·lacions i l'accés a la sala 1 hora abans de cada concert per facilitar l'accés esglaonat a l'Auditori i a la sala de concerts. Es procedirà a la presa de la temperatura abans d'accedir a l'Auditori Josep Carreras i hi haurà gel hidroalcohòlic per a la neteja de mans. A més a més, la nova distribució respecta la separació d'una butaca entre cada persona i intercalada per filera, independentment que sigui grup de convivència o no, de manera que sempre hi haurà a cada costat i al davant i al darrere del seient un espai lliure.\nEl Festival REC posposa les dues primeres pel·lícules del cicle 'Close Encounters'


Les alumnes del Servei de Català i l´Aula d´Adults celebren Sant Jordi a l´Auditori de la Biblioteca Josep Roca i Bros amb ‘Lectures compartides´:: Ajuntament d'Abrera\nDIJOUS, 09/07/2020 | 19:50 h\nLes alumnes del Servei de Català i l'Aula d'Adults celebren Sant Jordi a l'Auditori de la Biblioteca Josep Roca i Bros amb 'Lectures compartides'\nEn el marc de la celebracions de la diada de Sant Jordi, divendres 22 d’abril a la tarda, set alumnes dels cursos de català d´Abrera van participar en la 16a edició de les "Lectures Compartides".\nEn l´acte, organitzat per la Biblioteca Josep Roca i Bros d´Abrera, també hi van participar més de 20 alumnes de l´Aula d´Adults i altres lectors a títol individual.\nDurant la setmana, i amb motiu de l´Any Literari Ramon Llull, tots els alumnes dels cursos de català havien treballat diferents textos a l´aula per endinsar-se en l´obra i pensament d´aquest autor, alhora que practicaven la lectura en veu alta i la pronúncia en català.\nAquest treball va servir perquè les alumnes de l´Elemental 3 recitessin i compartissin amb els assistents a l´acte un fragment del Llibre de les bèsties, “El consell del rei”, que prèviament havien adaptat al femení a classe, ja que totes les alumnes del curs són dones. Pel que fa a les alumnes de l´Intermedi 3, van llegir uns versicles del Llibre d´amic e amat de Ramon Llull i els poemes que, sobre els mateixos versicles, va escriure Jacint Verdaguer a la seva obra Perles (L’amic i l’amat. Càntics de Ramon Llull posats en vers).\nLes alumnes de l’Aula d’Adults, per la seva banda, van llegir fragments de Història de una escalera i En la ardiente oscuridadd’Antonio Buero Vallejo, Don Quijote de la Mancha de Miguel de Cervantes, Hamlet de William Shakespeare, Poemas de Blas de Otero, La familia de Pascual Duarte de Camilo José Vela, Sonatina i Canción de otoño en primavera de Rubén Dario, Vida de mestre Ramon i Llibre d’amic e amat de Ramon Llull.\nL´edició d´enguany de les "Lectures compartides" ha estat una de les que ha congregat un major nombre de participants i assistents de totes les celebrades fins al moment.


Fibos Studios Ohrid Macedònia - Ofertes d'hotels amb els MILLORS DESCOMPTES EN LÍNIA\nOhrid City Centre - Different Locations, Centre, Ohrid, Macedònia, 6000 - Veure al mapa\n"The host Filip was very kind, he took us by car from the bus..."\nConvenientment situat a Ohrid, Fibos Studios és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Fibos Studios asseguren una estada plaentera als seus clients. L'hotel ofereix accés a una gran gama de serveis, inclosos ascensor, caixer automàtic a l'espai.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió LCD/pantalla de plasma, TV satèl•lit/cable per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent pesca. Fibos Studios és la vostra destinació si buscau allotjament de qualitat a Ohrid.\nTots els tipus de viatgers (62) Parelles (42) Viatgers en solitari (8) Famílies amb infants petits (3) Famílies amb infants grans (1) Grups (8)


Consell Social - Memòria, curs acadèmic 2016-2017 (UPF)\nNaturalesa, composició i eixos bàsics d'actuació\nEl Consell Social és l’òrgan de govern universitari que, per llei, representa la societat catalana en aquesta universitat. Té una naturalesa col·legiada i treballa en ple i en comissions. Hi són representats la mateixa universitat, el govern de la Generalitat, el Parlament de Catalunya, l’Ajuntament de Barcelona, les organitzacions sindicals i empresarials majoritàries a la societat catalana i els antics alumnes de la UPF. També hi participen alguns càrrecs acadèmics i de gestió universitaris i assessors externs.\nD’acord amb les funcions que li atorga la legislació vigent, les principals línies de treball que ha desenvolupat en aquest curs acadèmic han estat les següents:\nEl plantejament i l’acord sobre el pressupost de la Universitat, el seguiment de l’execució pressupostària i de la situació econòmica institucional, l’encàrrec de l’auditoria i l’aprovació dels comptes anuals.\nLa promoció de polítiques d’optimització dels recursos i d’avaluació de l’eficiència.\nEl seguiment de la igualtat d’oportunitats en l’accés als estudis, la permanència i el rendiment acadèmic i les pràctiques dels estudiants.\nLa col·laboració amb l’adaptació de l’oferta docent a les necessitats socials, la inserció laboral dels titulats i el programa d’antics alumnes.\nL’impuls a la innovació i la internacionalització de la docència, la recerca i la gestió.\nL’articulació d’estratègies i de mecanismes per a una millor contribució de la formació i la producció científiques al desenvolupament i el benestar socials.\nAquest treball s’ha complementat amb diverses col·laboracions o iniciatives pròpies.\nLa contribució al govern i a la gestió\nEl Consell Social, en el marc dels sistemes universitaris català i estatal, participa en l’Assemblea General de l’Associació Catalana d’Universitats Públiques, la Junta i la Conferència del Consell Interuniversitari de Catalunya, el Consell de Govern de l’Agència per a la Qualitat del Sistema Universitari de Catalunya i la Conferencia de Consejos Sociales de las Universidades Españolas.\nA la UPF també té representació al Consell de Govern i en algunes comissions institucionals, així com en els Patronats de la Fundació UPF i la Fundació Institut d’Educació Contínua.\nDurant aquest curs, ha col·laborat amb el desplegament del nou Pla Estratègic institucional i ha informat i autoritzat diversos assumptes econòmics, patrimonials, de programació i organitzatius.\nEn l’àmbit de la gestió i els recursos humans, cal destacar la convocatòria d'una nova edició del Premi a la Iniciativa i la Innovació en l’Administració i els Serveis, amb l’objectiu d’estimular la proactivitat i les bones pràctiques professionals.\nLa col·laboració en la projecció i la responsabilitat social institucionals\nEl Consell Social ha col·laborat en els actes de graduació dels nous titulats de grau i de postgrau, amb l’adquisició de l’obra de Josep Maria Subirats Homenatge a Pompeu Fabra, per al fons d’art de la Universitat. Igualment, ha col·laborat amb els Diàlegs Humanístics, que articulen un espai de reflexió i de trobada de la societat i la comunitat universitària.\nEn l’àmbit de la igualtat de gènere, ha contribuït a la realització del concurs Wisibilízalas, organitzat pel Departament de Tecnologies de la Informació i les Comunicacions, i de l’acte Women in Stem, organitzat pel Departament d’Economia i Empresa, en el marc de la Conferència Internacional sobre Metaheurístiques, per promoure més presència femenina en el món tecnològic.\nQuant a la relació entre la Universitat i el seu entorn, ha donat suport a La Lliga de Debats entre estudiants de la UPF i interns del centre penitenciari Brians II, organitzada pel Servei d’Atenció a la Comunitat Universitària, en col·laboració amb el Departament de Justícia de la Generalitat de Catalunya i a les activitats Fem Recerca al Barri i Cafès Científics, del Departament de Ciències Experimentals i de la Salut.\nTambé col·labora amb el projecte que pretén incorporar estudiants refugiats a la UPF i amb la Clínica Jurídica sobre els Drets dels Refugiats, adreçada a estudiants i organitzada des del Departament de Dret; amb les Rutes Literàries Pompeu Fabra, organitzades per la càtedra Pompeu Fabra i amb la commemoració del centenari de la publicació d'El Passeig, de Robert Walser, organitzada pel Departament d’Humanitats.\nAixí mateix, dóna suport a l’estudi que pretén analitzar i quantificar el valor social generat per la Universitat i als ajuts a projectes d’activitats solidàries dels membres de la comunitat. A més, ha organitzat una nova edició del Concurs de Projectes en Responsabilitat Social, per impulsar i prestigiar el compromís social de la comunitat amb la promoció de noves iniciatives.\nLa col·laboració amb la docència, la recerca i la transferència de coneixement\nEl Consell Social, a banda de l’exercici de les competències que li corresponen en matèria de programació universitària, de compromís dels estudiants amb els ensenyaments públics i de promoció de la recerca i la transferència de coneixement institucionals, ha contribuït a la renovació dels ordinadors de les aules dels campus i ha convocat i ha resolt una nova edició del Premi UPFEmprèn, amb la col·laboració de la Fundació Banc Sabadell, per impulsar la iniciativa empresarial dels joves estudiants i graduats.\nAixí mateix, ha convocat i ha resolt una nova edició del Premi a la Qualitat en la Docència, per promoure i reconèixer els projectes docents innovadors i les trajectòries exemplars, i del Premi a la Transferència de Coneixement i Tecnologia, que promou una major orientació dels objectius i els resultats de la recerca a les necessitats socials.\nA més, ha col·laborat amb iniciatives de les unitats acadèmiques i administratives i de professors i investigadors, com ara el Simposi Internacional Andréi Tarkovski i les Lliçons Alois M. Haas, organitzades des del Departament d’Humanitats, i la Internacional Conference on Academic Comunication Journals, organitzada pel Departament de Comunicació.\nAcord de 4 d’octubre del 2016 pel qual s’aprova l’autorització de la despesa de caràcter pluriennal (2017-2018), per a la pròrroga de la contractació del servei de manteniment de les instal·lacions generals dels diferents edificis de la Universitat Pompeu Fabra.\nAcord de 4 d’octubre del 2016 pel qual s’aprova l’autorització de la despesa de caràcter pluriennal (2017-2018), per a la concertació de la prestació dels serveis d’assessorament en protecció radiològica, de dosimetria i de gestió de materials residuals, per a la instal·lació radioactiva de la Universitat Pompeu Fabra.\nAcord de 3 de novembre del 2016 pel qual s’aprova el compte general i els comptes anuals auditats de l’exercici 2015.\nAcord de 19 de desembre del 2016 pel qual s’aprova l’autorització de la despesa de caràcter pluriennal (2017-2018), per al contracte de serveis professionals d’assessorament, consell i assistència en matèria fiscal.\nAcord de 19 de desembre del 2016 pel qual s’aprova l’autorització de la despesa de caràcter pluriennal (2017-2018), per a la contractació del servei de manteniment dels aparells elevadors als diferents edificis de la Universitat Pompeu Fabra.\nAcord de 19 de desembre del 2016 pel qual s’aprova l’autorització de la despesa de caràcter pluriennal (2017-2020) per a la contractació del servei de manteniment del sistema de control automatitzat de les instal·lacions dels diferents edificis de la Universitat Pompeu Fabra.\nAcord de 19 de desembre del 2016 pel qual s’aprova l’autorització de la despesa de caràcter pluriennal (2017-2018), per a la contractació dels serveis de telecomunicacions corporatives de la Universitat Pompeu Fabra.\nAcord de 19 de desembre del 2016 pel qual s’aprova l’autorització de la despesa de caràcter pluriennal (2017-2019), per a la contractació del servei de disseny, construcció, muntatge i desmuntatge de l’estand de la Universitat Pompeu Fabra al Saló de l’Ensenyament de Barcelona.\nAcord de 20 de desembre del 2016 pel qual s'aprova el pressupost de la Universitat per a l’exercici 2017 -que inclou el pressupost del Consell Social- i, de manera conjunta, les tarifes de la Universitat per a aquest exercici, condicionant la seva execució a l’evolució dels ingressos i les despeses.\nAcord de 20 de desembre del 2016 pel qual s'aprova la desafectació i posterior alienació de dos retroprojectors de transparències.\nAcord de 28 de febrer del 2017 pel qual s’aprova l’autorització de la despesa de caràcter pluriennal (2017-2019) per a la contractació del manteniment de llicències i el servei de suport al programari de gestió dels centres de suport a l’usuari de la Universitat.\nAcord de 28 de febrer del 2017 pel qual s’aprova l’autorització de la despesa de caràcter pluriennal (2017-2020), per a la contractació del manteniment de llicències i el servei de suport al programari de gestió del portal web de la Universitat.\nAcord de 28 de febrer del 2017 pel qual s’aprova l’autorització de la despesa de caràcter pluriennal (2017-2018), per a la contractació de la prestació del servei de migració de l’actual gestor d’identitat (IdM de Sun), a una solució que utilitzi les llicències del software Oracle (OIM) existents a la Universitat.\nAcord de 28 de febrer del 2017 pel qual s’aprova l’autorització de la despesa de caràcter pluriennal (2017-2018), per a la contractació del servei de suport i entrenament per al processament de senyal EEG en temps real en circuits “close-loop”, per al grup de recerca multisensorial (MRG) de la Universitat.\nAcord de 2 de març del 2017 de presa de coneixement de les actuacions vinculades a l’acord de 20 de desembre del 2016 del govern de la Generalitat de Catalunya, relatiu a l’autorització del capítol 1 de la Universitat Pompeu Fabra, d’acord amb l’informe fet pel gerent i enviat pel rector al Consell Social, amb data 28 de febrer del 2017.\nAcord de 2 de març del 2017 pel qual s’aprova l’autorització de la modificació de la concessió administrativa d’ús privatiu del solar del carrer Wellington, núm. 28-30, atorgada a la Fundació Pasqual Maragall per a la recerca sobre l’Alzheimer.\nAcord de 9 de maig del 2017 pel qual s’aprova l’autorització de la despesa de caràcter pluriennal (2017-2019), per a la contractació del servei de mediació d’assegurances per a la Universitat Pompeu Fabra.\nAcords de 9 de maig i de 15 de juny del 2017 pels quals s’aprova l’autorització de la despesa de caràcter pluriennal (2017-2019) per a la contractació del servei de seqüenciació de transcriptomes sencers de 70 mostres d’ARN de ratolins per al Departament de Ciències Experimentals i de la Salut de la Universitat Pompeu Fabra.\nAcord de 2 de març del 2017 pel qual s’aprova contribuir al funcionament de l’Associació Catalana d’Universitats Públiques, amb una aportació de 6.000 euros per a l'exercici 2017.\nAcords de 17 de març i d’11 de maig del 2017 pels quals s'aprova la contractació d'una pòlissa de tresoreria per un import màxim de 10.000.000 euros.\nAcord de 15 de juny pel qual s’aprova la constitució -juntament amb l'Associació Barcelona Global, la Fundació d'Empresaris de Catalunya i la Universitat Politècnica de Catalunya- d'una fundació, la qual té el nom de Barcelona Education in Science and Technology (BEST).\nAcord de 15 de juny del 2017 pel qual s’aprova l’autorització de la despesa pluriennal (2017-2020) per a la contractació del servei de vigilància, operació dels sistemes de seguretat i control d’accessos als diferents edificis de la Universitat Pompeu Fabra.\nAcord de 15 de juny del 2017 pel qual s’aprova l’autorització de la despesa pluriennal (2017-2019) per a la contractació del servei de genotipat, a preus unitaris, de SNP de tot el genoma en mostres de DNA humà per al Departament de Ciències Experimentals i de la Salut de la Universitat Pompeu Fabra.\nAcord de 15 de juny del 2017 pel qual s’aprova l’autorització de la despesa pluriennal (2017-2020) per a la contractació del servei de manteniment preventiu i correctiu d'un comptador de cèl·lules (cimòmetre) marca BECKTON DICKINSON S.A.U. model FACScalibur 4CA sèrie E97500759, de la Universitat Pompeu Fabra.\nAcords de 4 d’octubre del 2016 i de 28 de febrer, 9 de maig i 15 de juny del 2017 pels quals s’aproven els preus de matrícula d’estudis propis de la UPF, per als cursos acadèmics 2016-2017 i 2017-2018.\nAcord de 28 de febrer del 2017 pel qual s’aproven les tarifes dels serveis científico-tècnics conjunts UPF-CRG (Proteòmica i Citometria de Flux) per al 2017, que no estaven incloses en les tarifes aprovades en el marc del pressupost de la UPF 2017.\nAcord de 28 de febrer del 2017 pel qual s’aprova el preu dels cursos del Campus Júnior per a l’any 2017, en 110 euros per curs.\nAcord de 28 de febrer del 2017 pel qual s’aprova l’aplicació del cobrament d’un import de 30 euros per a les sol·licituds de preinscripció per a la convocatòria d’accés i admissió a ensenyaments oficials de grau dels estudiants procedents de sistemes educatius d’estats no membres de la Unió Europea, amb els quals no s’hagin subscrit acords internacionals.\nAcord de 2 de març del 2017 pel qual s’aprova la ratificació de les tarifes del Consorci de Serveis Universitaris de Catalunya (CSUC) per a l’any 2017, en els termes previstos en l’acord de la Comissió Executiva del CSUC de l’1 de desembre del 2016.\nAcord de 9 de maig del 2017 pel qual s’aproven els preus per als cursos del Trimestre d’Estiu.\nAcord de 9 de maig del 2017 pel qual s’aproven les tarifes i el pla de descomptes del Servei d’Idiomes UPF per al curs 2017-2018.\nAcords de 20 de desembre del 2016, de 2 de març, d’11 de maig i de 15 de juny del 2017 pels quals s’aprova la programació de les titulacions oficials de grau i de màster universitari de la UPF, per als cursos acadèmics 2015-2016, 2016-2017 i 2017-2018.\nAcord d’11 de maig del 2017 pel que s’aprova proposar al Departament competent en matèria d’universitats de la Generalitat de Catalunya, l’extinció, a partir del curs 2017-2018, dels ensenyaments del grau multidisciplinari en Tecnologia i Negocis, un programa d’agrupació de titulacions impartit per l’Escola Superior Politècnica Tecnocampus i l’Escola Superior de Ciències Socials i de l’Empresa Tecnocampus, centres docents d’ensenyament superior adscrits a la Universitat Pompeu Fabra.\nAcords de 4 d'octubre del 2016 de resolució de les sol·licituds de permanència, de progressió i d'estudi a temps parcial dels estudiants.\nAcords de 4 d’octubre del 2016 i de 28 de febrer del 2017 pels quals s’aproven les assignacions de complements addicionals per mèrits de recerca, de docència o de gestió del professorat de la UPF.\nAcord de 19 de desembre del 2016, de 9 de maig i de 15 de juny del 2017 pels quals s’aproven modificacions de l'RLT i les despeses que comporten.\nAcord de 19 de desembre del 2016 pel qual s’acorda informar favorablement la proposta de modificació del conveni col·lectiu del personal docent i investigador de les universitats públiques catalanes.\nAcord de 2 de març del 2017 pel qual s’aprova la convocatòria 2017 del Concurs de Projectes a la Responsabilitat Social Universitària i dels Premis del Consell Social a la Qualitat en la Docència, adreçat al personal docent i investigador; a la Transferència de Coneixement, adreçat al personal docent i investigador, a la Iniciativa i Innovació en l’Administració i els Serveis, adreçat al personal d’administració i serveis; i el Premi UPFEmprèn, adreçat als estudiants, graduats i postgraduats del Grup UPF.\nAcord d’11 de maig del 2017 pel qual s’aprova elevar al secretari d’Universitats i Recerca la proposta de la UPF per a la Distinció Jaume Vicens Vives a la Qualitat Docent Universitària.\nAcord de 3 de novembre del 2016 pel qual s’aprova la ratificació de la resolució de la presidència de data 3 d’octubre del 2016, relativa a la realització i la presentació davant d’aquest òrgan de representació social, a partir del curs vinent, d’un informe anual sobre les principals actuacions i resultats de la UPF en matèria de responsabilitat social, acompanyat d’un pla de treball per al curs següent.\nAcords de 3 de novembre i de 20 de desembre del 2016, de 2 de març, d’11 de maig i de 15 de juny del 2017 pels quals s’aproven les designacions de membres de les comissions del Consell Social i de representants d’aquest Consell a altres òrgans.\nMaria Basora Sedó\nXesús B. González López\nPere Guillamon Montoya (fins al 26 de juliol del 2016)\nCecília Jaques Querol (fins al 3 de juny del 2017)\nJordi Marín Puigpelat (des del 13 de juliol del 2016)\nJosé Luis Martí Mármol (des del 7 de març del 2017 fins al 24 de maig del 2017)\nManel Milà Vidal (fins al 6 d’octubre del 2016)\nEzequiel Navarro Pérez (des del 6 d’octubre del 2016)\nPere Torra Pla (des del 24 de maig del 2017)\nMireia Trenchs Parera (fins al 24 de maig del 2017)\nPelegrí Viader Canals (fins al 7 de març del 2017 i a partir del 24 de maig del 2017)\nDurant el curs acadèmic 2016-2017 el Ple s'ha reunit 6 vegades\nMiquel Rubirola Torrent, president\nCoro Pozuelo Batista (des del 15 de juny del 2017)\nCristina Gelpí Arroyo (des del 15 de juny del 2017)\nJosé Luis Martí Mármol (des del 2 de març del 2017)\nLouise McNally Seifert (fins al 2 de març del 2017)\nEzequiel Navarro Pérez (des del 3 de novembre del 2016)\nMiquel Oliver Riera (fins al 28 de setembre del 2016)\nPere Torra Pla (fins al 15 de juny del 2017)\nDurant el curs acadèmic 2016-2017 la Comissió Acadèmica s'ha reunit 4 vegades\nCarles Castells Oliveres\nCecília Jaques Querol (fins al 15 de juny del 2017)\nÀngel Lozano Solsona (fins al 2 de març del 2017)\nJordi Marín Puigpelat (des del 3 de novembre del 2016)\nManel Milà Vidal (fins al 3 de novembre del 2016)\nEnric Vallduví Botet (des del 2 de març del 2017)\nRamon Villanova Fortuny (des del 3 de novembre del 2016 fins al 15 de juny del 2017)\nDurant el curs acadèmic 2016-2017 la Comissió Econòmica s'ha reunit 4 vegades\nManel Milà Vidal, president (fins al 3 de novembre del 2016)\nSalvador Ruiz Garcia, president (des del 3 de novembre del 2016)\nSalvador Alsius Clavera (fins a l’11 de maig del 2017)\nJaume Badia Pujol (des de l’11 de maig del 2017)\nJosep Ferrer Riba (fins al 2 de març del 2017)\nCecilia Jaques Querol (fins al 15 de juny del 2017)\nConxa Oliu Creus (fins a l’11 de maig del 2017)\nÀlex Saiz Arnaiz ( fins a l’11 de maig del 2017)\nAnaís Tarragó Guarro (des de l’11 de maig del 2017)\nMaria Isabel Valverde Zaragoza (des del 2 de març del 2017)\nDurant el curs acadèmic 2016-2017 la Comissió de Promoció s'ha reunit 1 vegada


El Girona perd contra l'Sporting (2-1)\nCristhian Stuani, jugador del Girona | Compte oficial de Twitter del Girona\nLa derrota del Girona en la seva visita al camp de l’Sporting per 2-1 ha suposat un cop dur per l’equip de Míchel i la seva afició. Tots dos equips necessitaven els tres punts, l’Sporting per la permanència i el Girona per consolidar-se més a una plaça de PlayOff d’ascens que van buscades pels seus perseguidors. I és que després de perdre el partit a casa contra el Tenerife, el Girona ha sortit a buscar la victòria a un camp que, a part de ser històric, sempre és complicat per qualsevol equip.\nEl Girona ha sortit a dominar la pilota, i ho ha aconseguit durant gairebé totes les etapes del joc. No obstant això, les arribades a l’àrea contrària han estat millors per part de l’equip local, que s’ha trobat amb el marcador per davant des del minut 11 de joc. On un servei de cantonada que ha picat Pedro Díaz ha estat rematat amb el cap pel migcampista Gragera i que Juan Carlos no ha pogut aturar de cap de les maneres al rematar des de tant a prop i amb una gran potència. Un cop el Girona s’ha vist amb el resultat en contra (1-0) ha seguit amb el seu pla de mantenir la possessió de la pilota contra una defensa que es tancava més quan s’ha vist amb el primer gol al sac i ben lligat.\nLa reacció ha estat bona i els gironins han aconseguit l’empat gràcies a un gol de Cristhian Stuani, que ha caçat una pilota morta i que amb la puntera ha enviat a la xarxa després que Juncà hagués baixat la pilota amb el pit dins de l’àrea petita. L’empat a un gol ha arribat en la primera oportunitat clara de gol del Girona i fins i tot ha entrat el VAR per validar-lo, ja que l’àrbitre l’havia anul·lat per fora de joc de l’uruguaià. Però, no obstant això. el Girona ha rebut el segon gol en contra als compassos finals de la primera part amb un nou remat de cap del davanter de l’Sporting, Uros Djurdjevic.\nLa segona part ha acabat sense gols tot i que qualsevol dels dos equips podrien haver marcat un gol més. Una de les més clares dels gironins l’ha tingut Cristhian Stuani a la darrera jugada del partit, on un remat amb el cap que semblava que podia superar la porteria de Cuellar ha quedat en un ensurt pels asturians gràcies als reflexos del porter.\nEl Girona és sisè i marca la zona de PlayOff\nDesprés de la derrota el Girona es queda amb els 64 punts que tenia, marcant el límit per entrar en zona PlayOff d’ascens a Primera Divisió. El Las Palmas ha guanyat el seu partit contra l’Alcorcón i està empatat a punts amb l’equip de Míchel. El Girona ha d’acabar la temporada sumant els sis punts que queden contra el Mirandés i el Burgos per mantenir la posició i no dependre dels resultats de la resta dels equips per veure si acaba entrant al PlayOff d’ascens.\nGironí. maig 16, 2022 | 08:54\nLa categoria adient per al Girona és la Segona Divisió. Aquí pot fer un bon paper i figurar entre els equips capdavanters. Anar a Primera representa una successió de derrotes, la deserció dels espectadors i el descens inevitable, perque el què volen- volem- els afeccionats és veure guanyar el nostre equip.


Sorpresa en veure ‘exposats’ en un aparador d’Arinsal rètols ‘desapareguts’ del parc del Comapedrosa - Altaveu el diari digital d'Andorra\nSorpresa en veure ‘exposats’ en un aparador d’Arinsal rètols ‘desapareguts’ del parc del Comapedrosa\nLes persones que van trobar les plaques trencades haurien advertit al comú, que ja ha encarregat senyalitzacions per restituir-les, i haurien demanat permís tàcit per poder-se-les quedar\n24/08/2021 (19:00 CET)\nEls dos rètols al peu de l'aparador.\nCiutadans d’Arinsal i alguns comerciants competidors haurien mostrat la seva sorpresa perquè en un aparador d’un establiment de material esportiu de la localitat massanenca, enmig del decorat que s’hi ha posat, i apareixen dos rètols procedents de les senyalitzacions que s’usen de forma habitual al parc natural del Comapedrosa i que n’haurien desaparegut.\nEls rètols formen part del de l’escenografia comercial, per dir-ho d’aquesta manera. I estan trencats d’un lateral, el que porta el suport amb què es fixa al pal. Hores d’ara, no es vau cap mala intenció ni mala fe amb la utilització d’un material ja caduc, per dir-ho d’aquesta manera. De fet, fa uns dies, i una vegada ja detectada la desaparició dels rètols, unes persones van contactar amb el comú advertint de la localització, metres enllà del pal on havien d’haver estat col·locades, de les plaques. Alhora, es demanava també poder-se-les quedar.\nHores d’ara, en principi no sembla que hi hagi d’haver cap problema. El comú considera els senyals com a elements en desús. Com es fa en altres casos quan hi ha ventades o qualsevol altra incidència, quan es va detectar que faltaven els rètols, es van encomanar noves senyalitzacions per restituir-les i no s’ha donat més voltes ni més importància a l’afer, per molt que ara hagin aparegut les marques metàl·liques en un aparador comercial.


Pau: «Em van pegar mentre estava al terra, em van agafar pel coll i em van estimbar contra una paret» | Pallars Digital\nPau: «Em van pegar mentre estava al terra, em van agafar pel coll i em van estimbar contra una paret»\nParlem en exclusiva amb el jove de Tremp que va ser detingut el passat divendres per entrar una estelada a la Copa del Rei de bàsquet | Relata la seva violenta detenció i assegura que els fets pels que se l’acusa són falsos | El pallarès torna de Gran Canària amb antecedents i una multa de 720 euros\nper Jordi Ubach Llorens , 19 de febrer de 2018 a les 23:16 |\nEls joves pallaresos al Gran Canaria Arena, entre ells el Pau, el tercer per la dreta | Pau\nEsperaven viure un cap de setmana intens a Las Palmas de Gran Canària, gaudint de la participació del seu equip favorit de bàsquet, el FC Barcelona, a la Copa del Rei. Però poc es podien imaginar aquests set pallaresos d’entre 19 i 22 anys -l’Aleix, el Biel, el Sergi, el Pau, l’Arnau i l’Eudald, de Tremp, i el Ferran, d’Isona- el que acabaria succeint la nit del passat divendres al Gran Canaria Arena.\nEn especial un d’ells, el Pau, el jove trempolí de 21 anys que va ser detingut per haver entrat una estelada al pavelló on es disputava la competició. Va dormir al calabós i no va sortir en llibertat fins l’endemà al migdia, després que els agents se l’emportessin emmanillat del recinte esportiu davant la incredulitat dels seus companys i d’alguns aficionats que van poder presenciar la detenció.\n«¡Iros de aquí, iros para Barcelona! ¡Te voy a partir la cara, hijo de puta!»\nTot va començar a dos quarts d’onze, un cop finalitzat el matx de quarts de final entre el Barça Lassa i el Baskonia de Vitòria. Segons ha explicat el Pau a Pallars Digital, “ens acabàvem de fer una foto tots junts per celebrar la victòria del Barça i a l’abandonar el recinte, agents de la Policia Nacional ens esperaven a mi i al Biel perquè portàvem una estelada”. Els van conduir fins una zona més àmplia, on “de males maneres i amb actitud xulesca” els van comissar la bandera i els van demanar la documentació personal i les entrades del partit.\nSempre segons el relat del Pau, quan la resta del grup es va apropar a veure què passava, els policies els van amenaçar i empentar escales avall a crits de “iros de aquí, iros para Barcelona!”. “Mentre jo els ensenyava el DNI els vaig demanar explicacions i els vaig dir que no entenia res”, continua en Pau, que com a resposta, assegura, va rebre un “cállate que te voy a partir la cara, hijo de puta”.\n«Em van dir, textualment: ‘nosotros no somos como la mierda de policia que tenéis allí’»\nEl noi, a més, cita textualment les paraules que li va dir en aquella discussió un dels agents: “nosotros no somos como la mierda de policia que tenéis allí”. En demanar-los explicacions, un dels agents del cos policial el va reduir de manera violenta. “Em va donar un cop de puny, vaig caure al terra defensant-me com podia per no rebre més. Va ser llavors quan va saltar un altre dels agents i em van donar 3 ó 4 cops de puny més i alguna puntada de peu mentre estava al terra”, relata el pallarès.\n«Em van donar cops de puny i puntades mentre estava al terra, em van agafar pel coll i em van estimbar contra una paret»\nMentre el reduïen, segons explica el pallarès, “em van agafar pel coll, em van estimbar contra una paret i em van escanyar”. “Jo simplement em vaig defensar”, diu, “protegint-me del seu atac”. Finalment i quan ja no hi quedava ningú al voltant, el van emmanillar i el van conduir al furgó policial. En aquest trajecte va passar per la zona mixta, on va ser vist per algun periodista, com és el cas de Marc Mundet, de RAC1, segons va relatar ell mateix a Twitter.\nLa Policia s'emporta un aficionat del Barça detingut. En desconec els motius.\n— Marc Mundet (@MarcMundet78) 16 de febrer de 2018\nLa Policia Nacional es va endur el Pau a la comissaria de Las Palmas de Gran Canària, on va passar la nit de divendres, acusat, segons la versió policial, d’”embriaguesa i resistència a l’autoritat”. Un extrem que el mateix detingut desmenteix rotundament. “És impossible que anés ebri, simplement perquè al pavelló no es podia consumir alcohol, nosaltres vam entrar al recinte a les 17h i a mi em van detenir a les 22:40h”, explica.\nLa policia va acusar-lo d’embriaguesa: «És impossible, al pavelló no es podia consumir alcohol, nosaltres vam entrar al recinte a les 17h i em van detenir a les 22:40h»\nA més, continua explicant, el cos policial no li va efectuar cap control d’alcoholèmia ni durant ni després de la seva detenció. Per tant, segons el jove de Tremp, “no tenen fonaments ni poden demostrar que anés begut, en el cas que fos així. És més, a la sentència judicial no hi consta enlloc que en el moment de la detenció jo anés begut”, explica. El Pau explica que durant la seva detenció va veure com un aficionat del Barça demanava als agents els números d’identificació.\nEls joves pallaresos amb el lleidatà Pierre Oriola i el títol de campió de Copa. Foto: Pau\nEl noi lamenta també que no els deixessin entrar l’estelada al pavelló quan l’ACB va dir el contrari en un comunicat emès el dissabte, l’endemà dels fets, tal i com va publicar RAC1 al seu portal web. Segons va relatar el director de la Copa del Rei, Gerard Freixa, el coordinador de la policia els va comunicar que es permetia l’entrada de senyeres i estelades al pavelló.\nNit en una cel·la i judici ràpid\nEl Pau va acordar la seva sortida en llibertat en un judici ràpid, que es va celebrar el dissabte, l’endemà de la detenció. L’advocat d’ofici li va plantejar dos opcions: afrontar el judici o acceptar l’acord amb què ell havia arribat amb el jutge: passar d’atemptat a l’autoritat a resistència a l’autoritat i acceptar una multa. “No tenia cap altra opció que acceptar, volia acabar amb allò com fos”, lamenta el Pau.\nMentrestant, el noi va passar la nit en una cel·la de la comissaria i ho va fer acompanyat d’un home detingut per un cas que no tenia res a veure amb el seu. El jove recorda que va ser una experiència desagradable i que només va poder dormir dos hores. L’endemà al matí li van fer fotos i li van prendre empremtes.\nNo obstant això, explica que a comissaria va rebre un bon tracte, “totalment diferent” al que va tenir al pavelló, tot i que no amaga que va arribar a témer que el tornèssin a pegar de camí a comissaria o un cop dins. “Vaig passar moltes hores tancat i rodejat de delinqüents de veritat. Vaig passar por”, recorda. Pau assegura que tot ha estat un muntatge de la policia: “no odio a ningú ni sóc un radical”, afirma.\nEl jove pallarès torna de Gran Canària amb antecedents i una multa de 720 euros després d’acordar la seva sortida en llibertat\nAquest dilluns a la nit ha aterrat a Barcelona procedent de Gran Canària, juntament amb els seus sis amics i amb una multa de 720 euros sota el braç, a banda dels antecedents que se li atribueixen. Ara només desitja recuperar la normalitat el més ràpidament possible i que aquesta mala experiència no l’afecti en el seu futur acadèmic i professional. Almenys el títol aconseguit pel Barça els ha donat algun motiu de celebració i els ha permès una estada a l’illa una mica més agradable.\nSuccessos, violència policial, estelada, Copa del Rei, bàsquet, Policia Nacional, Pau Vila, violència\nPer Anònim el 23 de febrer de 2018 a les 18:05\nComportment molt previsible de uns que es fan dir policies i comportament possiblement temerari per part del xiquet, tot i que hem de seguir endavant i no deixar que es xafin !!\nPer Anònim el 22 de febrer de 2018 a les 17:10\nEls agents de l´autoritat tenen presumpció de veracitat davant de un jutge. S´ha de ser conscient, de que si els fas enfadar, et poden acusar de resistencia a l´autoritat, i et poden enviar preventivament a la gargola.\nA "no m'ho crec"\nPer Eulàlia Rosa el 21 de febrer de 2018 a les 14:15\nIncrepat, potser si, però segur. No! Seguríssim que ni la policía, ni els mossos ni el sunsuncorda l'hagués detingut.\nPer Anònim el 21 de febrer de 2018 a les 06:28\nMira ho sento pero coneixent-lo no em crec res. A vegades s'exageren molt les coses. Amb aquesta edat tots es posen una mica gallitos perque sino no se l'haguessin emportat (de fet els que anaven amb ell no sels van emportar) No podem pretendre posarli una medalla quan tambd hi ha provocacio treient la bandera. Penseu una cosa, si algu ve aqui i treu una bandera amb el toro a que l'haguessiu increpat? Doncs ja tdniu la resposta\nPer Anònim el 20 de febrer de 2018 a les 12:34\nSuposo que amb el que explica, i tenint en compte que ara tothom grava amb el movil, s'hara presentat la corresponent denuncia per brutalitat policial, denuncia falsa, etc... De la mateixa manera que un jutge a empaperat a 3 mossos del poble del Bages que van ficar a la garjola per denuncia falsa a un vei perpenjar a l'Ajuntament una bandera Espanyola. En aquest cas entenc que pasara el mateix amb els agents de la PN. Fins que un jutge no digui res per mi no tens mes paraula que cap altra persona.\nPer Anònim el 20 de febrer de 2018 a les 11:53\nPer Anònim el 20 de febrer de 2018 a les 11:20\nNo es estrany que de 7 que eren només acabés UN passant la nit detingut? Reflexioneu-hi...\nPer Diari Pallars Digital el 20 de febrer de 2018 a les 10:29\nPer Eulàlia Rosa el 20 de febrer de 2018 a les 10:13\nPau, molts ànims, per a tu i el teu company assistents al partit. I no perdeu la força i l'amor pel vostre país. Som molts com vosaltres. I que hem patit com vosaltres (alguns...des de fa molt de temps). I responent a "joventut"...perdoni, que ens hem d'amagar? Això si que és vergonyós!!!!\nReplica a Juventut\nPer Anònim el 20 de febrer de 2018 a les 09:44\nJuventut, et podies estalviar el teu comentari, sembla que els culpis a ells dels fets. Si no poem sortir de casa amb el nostres símbols, i més estan autoritzada la seva entrada, anem molt malament\nPer Anònim el 20 de febrer de 2018 a les 08:44\nAmb aquesta edat y una mica gallets, i una estelada, fora de Catalunya que podieu esperar\nPer Anònim el 20 de febrer de 2018 a les 06:38\nÀnims Pau i companyia, és lamentable i vergonyós que hagueu hagut de viure aquesta mala experiència. Això li hauria pogut passar a,qualsevol. Moltes gràcies per ser valents i compartir-ho. Bona tornada al Pallars.


Els concerts de Vivers continuen amb una nit dedicada al pop – Les Bandes de Música\nEl grup de Liverpool Echo & The Bunnymen i el duo alcoià Júlia actuaran en els Concerts de Vivers de la Gran Fira de València demà dimecres, 10 de juliol. D’una banda, Júlia s’encarregarà de començar esta nit dedicada al pop, un projecte que va iniciar fa anys la cantant i instrumentista Estela Tormo. D’altra banda, els britànics presentaran el disc The Stars, The Oceans & The Moon (BMG), editat l’octubre passat. El seu repertori està format per dos temes nous i 13 de les seues millors cançons amb nous arranjaments i la incorporació d’una secció de cordes.\nMalgrat publicar el disc Reverberation en 1990, el grup va desaparéixer tres anys després. Així i tot, els membres originaris de la formació van decidir tornar en 1997 amb Evergreen, que es va convertir en tot un èxit al Regne Unit. El seu disc posterior, What Are You Going To Do With Your Life?, va ser l’últim en què va participar Les Pattinson. Des d’aleshores, McCulloch i Sergeant s’han encarregat de mantindre el grup en actiu amb treballs com Flowers (2001), Siberia (2005), The Fountain (2009) i Meteorites (2014).\nD’altra banda, Júlia compta amb set composicions d’inspiració onírica sota el títol El mecanoscrit. El projecte va obtindre el guardó a artista revelació en la huitena edició dels Premis Ovidi a la música en valencià en 2013. Uns anys després, el març de 2015, apareixia Nuvolàstic, primer àlbum de llarga durada d’una banda que s’havia convertit en quartet: Estela Tormo, Jaume Pla (guitarra), Santi Serrano (bateria) i Lidia Vila (sintetitzadors).


Sempre necessito situar-me, ubicar-i gairebé diria que geografitzarme només pel fet de saber on sóc i on vull evitar arribar... Aquesta és la premissa de la qual parteixen les meves propostes, entre l'urbanisme i el psico- d'estar per casa, sent conscient de que passar el límit està més relacionat amb l'ús preventiu de pastilles que amb transgredir la Zona 2 de mi T-10 del metro.\nObsessionat amb la comunicació, amb allò desconcertant de les segones lectures i el sobre_entés, tindria prou amb un parell de parèntesis i dos accents divergents per tricotar un nou llenguatge.\nL'idioma del planeta amb el què Duchamp jugava a ser Rrose Sélavy i Yasumasa Morimura a ser la germana bastarda de Cindy Sherman.\nM'interessa més fer d'un somriure un "event" i d'una mirada desafiant un discurs cinematogràfic, de passar hores pensant en va i generant discursos la finalitat simpatitza amb el amuntegar, apilar o acumular.\nEncara recordo el dia en què després d'un moviment brusc de vèrtebres alguna cosa va sonar a metàl·lic, em vaig espantar i sense pensar-ho vaig clavar els ulls en els de la meva mare buscant alguna explicació a aquest esdeveniment, donant per fet que confeccionem amb el mateix patró, però per llavors encara era un monòleg, un soroll amagat.


Liberals demana que s'acrediti documentalment que s'està al dia del pagament d'ajuts socials - Altaveu el diari digital d'Andorra\nLiberals demana que s'acrediti documentalment que s'està al dia del pagament d'ajuts socials\n15/01/2016 (05:03 CET)\nLiberals demana que s\_'acrediti documentalment que s\_'està al dia del pagament d\_'ajuts socials\nLiberals d’Andorra pretén que el Govern acrediti documentalment que realment les persones afectades pel complexe funcionament del gestor de prestacions socials estant cobrant els ajuts que se’ls van concedir al seu dia. L’executiu va córrer la setmana passada, un cop van transcendir els problemes amb el sistema integrat de gestió tributària i de prestacions socials, a reconèixer els endarreriments però a assegurar, alhora, que tot s’havia solucionat i que s’estava al dia dels pagaments. Hi ha seriosos dubtes sobre aquest extrem o, en tot cas, es vol tenir la certesa que realment això és així. Per això s’ha fet una nova demanda de documentació al Govern a través de Sindicatura.\nEl mal funcionament del gestor i, sobretot, el fet que això hagués deixat en l’aire desenes d’ajuts que tècnicament pels professionals d’afers socials ja havien estat acordats degudament, va transcendir la setmana passada. La publicació de l’afer va anar en paral·lel a l’entrada a Sindicatura d’una reguitzell de preguntes per part de Liberals en què es demanava a Govern que respongués per escrit. Cert és que té encara molts dies per respondre. Però el principal partit de l’oposició volia saber des de l’abast de la incidència al nombre de persones que haurien resultat afectades. També es demanava per com s’havia implementat el programari o el cost de l’esmentat gestor informàtic -més de 4 milions d’euros segons es desprèn de les adjudicacions publicades al BOPA relatives a l’esmentat sistema integrat d’informació.\nAra Liberals ha ampliat l’interès per la qüestió demanant una documentació molt concreta. Molt precisa. Ve a ser un equivalent als rebuts de pagament. En la demanda d’informació relativa al pagament dels ajuts socials del departament de Benestar se sol·licita l’“informe que genera l'ERP SAP que gestiona les ajudes dels ministeris de Salut, Afers Socials i Ocupació, i en concret la secretaria d'Estat d'Afers Socials, dels darrers sis mesos. Aquest informe ha de detallar la data de la concessió de l'ajuda i la data de compensació en que els pagaments han estat abonats als comptes bancaris dels beneficiaris”. I hi afegeix que “per poder assegurar la confidencialitat dels beneficiaris, entenem que la identificació nominativa dels beneficiaris no ha d’aparèixer a l’esmenta’t llistat i es pot substituir per un número de referència”.\nEls liberals, a banda d'interessar-se en aquesta ocasió per les prestacions socials, també han demanat informació sobre altres qüestions. Per exemple, volen tenir les dades que demostrin la consolidació de la inversió estrangera en el marc del procés d'obertura econòmica. També es fa una demanda d’informació relativa al projecte Museu Thyssen i se sol·licita en concret una còpia dels estudis museogràfics i museològics del projecte del futur Museu Thyssen ubicat a Escaldes-Engordany. Finalment, es fa una pregunta relativa al nombre de persones contractades pel Govern procedents del servei d’ocupació durant el 2015.\nPreocupació per l’increment de casos violents que Interior considera “concrets i puntuals”


José Mayor nega haver lliurat 150.000 euros de FCC per finançar al PPCV - Diari Jornada\nRicardo Costa va admetre al juny el finançament de FCC al PP a canvi de contractes Foto: Arxiu\nNoves declaracions en la investigació de la construcció del circuit de Fórmula 1 de València\nJosé Mayor nega haver lliurat 150.000 euros de FCC per finançar al PPCV\n| 07 de set, 2018 - 17:44\nL'exdirectiu de Fomento de Construcciones y Contratas (FCC) José Mayor Oreja, germà de l'exministre Jaime Mayor Oreja, ha negat avui haver lliurat 150.000 euros en efectiu el 2008 al llavors secretari general del PP valencià, Ricardo Costa, per finançar el partit.\nMayor Oreja ha comparegut en qualitat d'investigat davant la titular del Jutjat d'Instrucció número 17 de València, que condueix el sumari, declarat secret, sobre possibles irregularitats en les adjudicacions realitzades el 2007 i 2008 pel Gestor de Transports i Ports (GTP). Aquesta empresa pública va gestionar les obres del circuit que va acollir cinc grans premis de Fórmula 1 entre 2008 i 2012.\nCosta va declarar en aquesta mateixa seu judicial el 15 de juny que José Mayor Oreja li va donar 150.000 euros en bitllets de 500 euros, i que aquests diners va anar a finançar la campanya del PP de 2008, en què Mariano Rajoy va ser el candidat a la presidència del Govern.\nSegons han explicat a EFE fonts coneixedores de la declaració, l'expresident del consell d'administració de FCC ha admés avui que va acudir a una reunió amb Costa a la seu del PP valencià en 2008 i que ho va fer perquè coneixia el seu germà i exministre Juan Costa.\nEn aquesta reunió, segons el seu testimoni, Ricardo Costa li va demanar alguna col·laboració o "ajuda", però ell va entendre que la conversa no era adequada i va decidir marxar cortesament en pocs minuts, rebutjant així la proposta.\nL'exdirectiu de FCC ha apuntat que desconeix per què o per a qui reclamava "ajuda" Costa, i que, posteriorment, en altres trobades amb el mateix secretari general del PPCV o altres dirigents d'aquesta formació, ningú el va tornar a reclamar res en aquest sentit.\nL'activitat d'aquesta firma constructora també s'investiga en el sumari del cas Imelsa com a suposada finançadora del PP local que dirigia Rita Barberá en aquests mateixos anys.\nAbans de José Mayor han declarat avui, també com investigats, els germans Rafael i Tomàs Martínez Berna, les empreses dels quals van intervenir en la construcció del circuit urbà de Fórmula 1 de València.\nTots dos van ser condemnats recentment en una de les peces separades del cas Gürtel a una multa de 132.000 euros (en substitució de la condemna de 18 mesos de presó) per dos delictes electorals i un de falsedat documental després de pactar amb la Fiscalia Anticorrupció i admetre els fets delictius.\nEn pactes similars es van integrar vuit empresaris, que van pagar 1,2 milions d'euros per finançar il·legalment el PP en les campanyes de 2007 i 2008.\nEn conseqüència, avui han negat qualsevol relació amb el PP més enllà de l'esmentat pacte assolit amb el Ministeri Públic i han assegurat que tot el procés de licitació i adjudicació de les obres va ser normal i que durant el mateix no van tractar amb cap polític.\nEn el marc d'aquesta mateixa causa van prestar declaració ahir, com a testimonis, dos dels considerats caps de la trama Gürtel: Pablo Crespo i Álvaro Pérez, el Bigotes.\nEl primer d'ells va declarar que Costa i Pérez van mantenir una amistat estreta, que Pérez va regalar una moto valorada en més de 20.000 euros a Costa (un tricicle Can-Am idèntic al que ell havia de ser pagat per Orange Market) i que Costa està ajudant econòmicament Pérez i la seua família des de 2009.\nNo obstant això, segons consta en la declaració transcrita de Pérez, a la qual ha tingut accés EFE, aquest va negar rotundament els fets, va assegurar que no va regalar cap moto, sinó que només se la va deixar durant mesos a Costa, i va negar haver rebut ajuda econòmica seua mentre ha durat el seu processament en el cas Gürtel.\nTambé va negar haver-se repartit diners negres procedents d'empresaris amb Costa, Francesc Camps o l'exvicepresident del Consell Vicente Rambla.


Jornades i col·loquis - Estudis d'Informàtica, Multimèdia i Telecomunicació - Universitat Oberta de Catalunya (UOC)\n/Jornades i col·loquis\nJornades i col·loquis\nEls estudiants i el professorat dels Estudis d'Informàtica, Multimèdia i Telecomunicació participen periòdicament en col·loquis i jornades, en els quals es tracten temes d'actualitat relacionats amb aquest àmbit. A continuació trobareu una relació de les jornades i col·loquis que anem realitzant.\nPREMIS UOC - RMF, 3ra Edició\nÀmbits: Informàtica, Multimèdia, Telecomunicació, Seguretat Informàtica\nEls premis UOC-RMF (impulsats per la Universitat Oberta de Catalunya i la Ramon Molinas Fundation) tenen com a objectiu fomentar l’emprenedoria científica i tecnològica amb finalitat d’inspirar i d’esperonar bones idees que ajudin a millorar la societat. Aquests premis volen reconèixer els millors projectes realitzats pels estudiants de treballs finals dels Estudis d’Informàtica, Multimèdia i Telecomunicació.\nEn aquesta tercera edició, els projectes guanyadors van ser una eina de dibuix en realitat augmentada, un robot educatiu imprimible en 3D i una aplicació làser per evitar l’extinció de les abelles. Aquests projectes van ser escollits per “brindar solucions innovadores i imaginatives per al dia a dia”.\nResum de la 3ra edició dels premis:\nTambé trobareu més informació detallada a la web oficial dels premis i en aquesta nota de premsa.\nJORNADA UX, experiència d'usuari\nÀmbits: Multimèdia, Disseny, UX\nLa Jornada Cátedra Telefónica - UOC, coincidint amb la Jornada UX 2016 “Design in process”, es va centrar en UX (experiència d’usuari), tractant els processos del disseny i com utilitzar-los per transformar projectes, institucions, empreses i la vida de les persones. El seu objectiu principal va ser la difusió i la formació, a partir de casos pràctics i des de perspectives multidisciplinars.\nMés informació sobre la jornada, i tots els vídeos, a la web de Mosaic\nÀmbits: Informàtica, Multimèdia, Programació, Tecnologies, Tipografia, Web\nEl 16 de juny, a Bilbao, va tenir lloc la segona edició del Modern web Event, un esdeveniment sobre desenvolupament web dedicat a donar una visió actual de tot allò que afecta el desenvolupament web.\nEn aquesta edició es va comptar amb quatre ponents que van tractar quatre temes molt diferents :\nRaúl Jiménez va parlar del vídeo VR en el navegador.\nMarcos González de la situació actual del desenvolupament Front-end.\nDiego Rodríguez de la importància de la tipografia en la usabilitat del web.\nJuan Delgado de com gestionar des de l’empresa les peticiones dels clients.\nAquí trobareu tots els vídeos de les 4 ponències\nWeb de la jornada Modern WebPostgrau en desenvolupament d?Aplicacions Web\nTaller de Programació creativa\nÀmbits: Multimèdia, Disseny, Programació, Tecnologies\nEl passat 11 de maig es va organitzar al Museu del Disseny de Barcelona i en el marc de la Càtedra Telefònica-UOC en Disseny i creació Multimèdia un taller sobre programació creativa impartit per Anna Carreras.\nEl taller de programació creativa va començar amb una xerrada on es van presentar les idees i conceptes clau al voltant de la programació com a eina per a la creació gràfica i digital, els principals entorns de desenvolupament i les tecnologies interactives relacionades.\nA continuació es va realitzar un acostament totalment pràctic sobre l'ús de les tecnologies digitals pròpies del discurs plàstic amb la finalitat d'enriquir els instruments i mètodes d'experimentació i creació artística. Es va realitzar una introducció al programari creatiu Processing per experimentar i trastejar amb algunes de les particularitats de la Programació Creativa i conèixer alguns dels fonaments i processos implicats en els procediments de l'art digital.\nTrobareu tot el material audiovisual de la jornada disponible al web de la Càtedra Telefònica-UOC en Disseny i Creació Multimèdia\nGrau en MultimèdiaMàster Universitari en Aplicacions multimèdia: disseny i desenvolupament de smartcontentPostgrau en Disseny d'Experiència d'Usuari\nPREMI EQUITAT a la promoció de l'equitat de gènere en les TIC\nÀmbits: Informàtica, Multimèdia, Telecomunicació\nLa primera edició del premi equitat ha reconegut la millor iniciativa en la inclusió i promoció de les dones en l’àmbit de les TIC. Enguany, la candidatura guanyadora ha estat Laboratoria, un projecte d’emprenedoria social desenvolupat a Xile que capacita dones joves en temes de desenvolupament web per a després inserir-les a treballar en la indústria digital com a desenvolupadores front end.\nA banda de l’entrega del premi, l’acte va comptar amb la presència de la Sydney Padua, autora del llibre Las emocionantes aventuras de Lovelace y Babbage del qual se’n va fer la presentació de la traducció al castellà, i d'en Xavier Molero, qui va parlar sobre la història de les dones en la informàtica amb la ponència; De Ada Byron a Grace Hopper y las programadoras del ENIAC: los bits, en femenino.\nResum de la jornada:\nMés informació i vídeos al web del premis.\n2ª Edició del premis UOC-RMF\nLa segona edició dels premis UOC-RMF, ha reconegut els tres millors treballs finals dels estudiants d'Informàtica, Multimèdia i Telecomunicació de la UOC. La vetllada, en què ha participat Ramsés Gallego, expert internacional en sistemes de seguretat de dades, també ha estat un punt de trobada dels premiats i finalistes amb professionals del sector de les TIC. Els guanyadors s'han conegut durant la cerimònia que ha tingut lloc aquest dijous al Palau Macaya de Barcelona.\nÀmbits: Informàtica, Multimèdia, Telecomunicació, Seguretat Informàtica.\nSi vols saber-ne més sobre els treballs premiats, pots llegir aquesta crònica, i per a veure totes les fotografies i vídeos ho pots fer accedint a la pàgina dels premis.\nJORNADA UX: Disseny d'ecosistemes\nEl passat dijous 8 d'octubre va tenir lloc al Mobile World Centre de Barcelona la VI edició de la Jornada UX. L'esdeveniment es va emmarcar en els programes en Multimèdia i Disseny d'Experiència d'Usuari centrant-se en el disseny d'ecosistemes. L'objectiu de la Jornada UX va ser de difusió i formació, així que els diferents ponents van explicar les seves experiències en el disseny d'ecosistemes des de perspectives multidisciplinars amb casos pràctics i exemples visuals.\nÀmbits: Multimèdia, Disseny\nPots trobar informació més detallada i tots els vídeos de la jornada a la pàgina de MOSAIC\nWeb de la jornadaPostgrau en Disseny d'Experiència d'Usuari (UX)Grau MultimèdiaMàster en Aplicacions multimèdia: disseny i desenvolupament de smartcontent\nUOC TECH DAY: workshop sobre noves tendències en tecnologia.\nEl UOC TECH DAY és un workshop organitzat per la UOC a on els professors experts dels Estudis d' Informàtica, Multimèdia i Telecomunicació expliquen en un format dinàmic i participatiu las principals novetats en Big data, Seguretat, Smart cities i Gadgets.\nÀmbits: Big Data, Seguretat Informàtica, Smart Cities\nFins al moment ja s’han organitzat 3 sessions diferents a Madrid, Sevilla i barcelona, i se’n preveuen més per aquest 2016.\nEl blog Informàtica ++ va dedicar una entrada a explicar en què consisteixen aquests workshops. Pots llegir-ho aquí.\nWeb de la JornadaProgrames de l'àmbit de Business IntelligenceMàster Interuniversitari en Seguretat de les tecnologies de la informació i de les comunicacions per la UOC, UAB i URVPostgrau en Smart Cities: Ciutat i Tecnologia\nUOC SCRATCH DAY\nEl passat 9 de maig, a tot el món, va tenir lloc una nova edició del Scratch Day, un dia on els nens i les nenes són els protagonistes. I per tercer any, la UOC va participar en aquest esdeveniment amb l'organització de tallers d'Scratch en diferents llocs de la geografia espanyola. En aquesta ocasió, el Grup Inventa i els Estudis d'Informàtica, Multimèdia i Telecomunicació de la UOC vam preparar una activitat especial al centre de Barcelona, al Mobile World Centre (MWC), que va consistir en dos tallers d'Scratch: un d'iniciació i un altre de nivell avançat. També vam disposar d'un espai de lliure accés amb sis racons pensats perquè nens i nenes poguessin veure com l'Scratch interactua amb diferents dispositius físics. A més, hi va haver activitats d'scratch per Arduino (S4A); muntatges de peces de Lego amb sensors i motors; robots Bee-Bot; jocs corporals amb Kinect; teclats amb Makey-Makey, i Scratch Cards.\nWeb del grup Inventa


Poble Actiu acusa Castells de tornar a vendre fum amb la regulació dels patinets i recorda que la xarxa de carrils bici no s’ha ampliat els darrers 10 anys – Poble Actiu\nSi el govern Castells presentava aquesta setmana propostes en relació als patinets, Poble Actiu ha respost de forma contundent acusant el govern Castells de no haver fet res en 10 anys per garantir una mobilitat segura i sostenible a la ciutat. Poble Actiu valora positivament fer una campanya cívica per fomentar el bon ús dels patinets, però creuen que això no aborda l’arrel del problema, que és no disposar d’una xarxa de carrils bici per circular-hi els patinets. La candidatura municipalista ha exposat que si Igualada tingués una xarxa de carrils bici extensa i connectada, els patinets no serien un problema perquè passarien pel carril bici enlloc de circular per la vorera.\nLa candidatura municipalista ha recordat que a Igualada tenim un problema amb la seguretat viària i que ho demostra el nombre d’accidents que s’han produït els darrers anys. Respecte al Passeig Verdaguer, consideren que el govern Castells ha realitzat “actuacions mínimes”, com la col·locació de plaques de cautxú o de radars per alertar de la velocitat de forma temporal, però que no s’aborda el problema de fons del Passeig que és l’excés de trànsit. De fet, critiquen els radars de velocitat hagin estat mesures temporals i que no s’instal·lin de forma permanent radars per limitar la velocitat.\nPoble Actiu considera que s’ha de reduir el volum de trajectes i per això plantegen una reforma integral del Passeig Verdaguer que impliqui passar de “8 carrils per a cotxes”, com és actualment, a la proposta de “1 carril de circulació de cotxe per sentit, 1 carril d’aparcament i 1 carril bici”. Pau Ortínez, regidor de Poble Actiu, ha destacat que el Passeig ha de passar de ser “una autopista de 8 carrils per cotxes a un carrer on s’hi pugui passejar de forma segura”. Consideren urgent treure el carril bici del centre del Passeig Verdaguer per reduir els accidents, molts d’ells vinculats als patinets, i col·locar-lo de forma segregada a la calçada tant per garantir la seguretat dels vianants com dels ciclistes. Els carrils bici són carrils per desplaçar-se de forma ràpida i segura i, per això, consideren que el carril bici del Passeig no funciona perquè està compartint espai amb els vianants.\nCamins escolars, camins insegurs\nEntre les propostes de Poble Actiu per reduir la velocitat de circulació, tant a les entrades i sortides de les escoles com a tota la ciutat, han reclamat posar pasos de vianants elevats, radars limitadors de la velocitat i plaques de cautxú de forma permanent a tots els carrers on hi ha problemes de velocitat. En aquest sentit, han destacat els problemes que hi ha en carrers com l’Avinguda Catalunya, especialment a l’alçada de l’escola Dolors Martí, “que ha de deixar de ser una carretera per convertir-se en un carrer”. També reclamen que, tant pel que fa l’ús del cotxe com del patinet, la policial sigui estricte sancionant i així es redueixin els comportaments incívics.


Notícia: Blanes aspira a obtenir les Quatre Flors d’Honor en la nova edició de Viles Florides 2021\nBlanes aspira a obtenir les Quatre Flors d’Honor en la nova edició de Viles Florides 2021\nNoticia publicada a la web el 04/21/2021 12:18:40 PM\nL’alcalde, Àngel Canosa, ha donat la benvinguda al jurat i després han fet el recorregut que demostra la gran quantitat de punts enjardinats que hi ha a la vila on comença la Costa Brava\nUna ciutat com Blanes, que té entre els seus atractius el Jardí Botànic Marimurtra, no és casualitat que allotgi al llarg de tot l’any una gran quantitat de mostres florals en llocs públics i privats. A Blanes hi ha prop de 360.000 m2 de zones verdes on hi ha representades més de 400 espècies de plantes i més de 60.000 individus, dels quals els arbres i els arbusts representen prop del 75% de les espècies.\nLa Vila on comença la Costa Brava es pot ventar de tenir una extensa representació del veritable significat que tenen les ‘Viles Florides’. No tan sols en aquests grans espais, sinó també en petits racons, carrers i carrerons, rotondes i parterres repartits arreu de la vila. Tot això sense comptar l’espai redescobert amb un esclat de fauna i flora que és actualment la Desembocadura de la Tordera.\nBlanes, ‘Vila Florida’ que aspira a les 4 Flors d’Honor\nAmb aquests antecedents, doncs, no és insòlit que l’Ajuntament de Blanes apostés fa cinc anys per sumar-se al moviment de les Viles Florides, on actualment compta amb el reconeixement de les Tres Flors d’Honor que llueixen en diferents entrades d’accés a la població. Ara l’objectiu que s’ha fixat el Servei de Medi Ambient del consistori blanenc és aconseguir les preuades Quatre Flors d’Honor.\nVisita del Jurat de 'Viles Florides'. Al centre de la imatge,\nla tinenta d'alcalde de Medi Ambient, Marina Vall·llosada, i\nAquest dimecres han visitat Blanes els representants del jurat que decidirà quin guardó s’atorga a la vila, en una puntuació que va des de una fins a un màxim de cinc Flors d’Honor. L’alcalde de Blanes, Àngel Canosa, acompanyat de la tinenta d’alcalde de Medi Ambient, Marina Vall·llosada, els ha donat la benvinguda i han encapçalat una breu trobada sobre el terreny en una de les zones enjardinades que hi ha al Passeig de Mar, acompanyats per la tècnica de Medi Ambient, Dolors Rosell, i la responsable de l’empresa de manteniment de jardineria, Núria Membrives.\nDesprés, el jurat ha continuat el recorregut per diversos llocs d’interès amb l’objectiu de demostrar que Blanes compta amb una gran quantitat de punts enjardinats i amb flors plantes disseminats al llarg de tot el municipi. També hi ha aquells petits racons que no estan tant a la vista, petits oasis amagats que obren una escletxa a un munt de sensacions i on esclaten les sensacions visuals i olfactives que desperten les flors i les plantes.\nEl moviment ‘Viles Florides’, un valor en alça any rere any\n‘Viles Florides’ és una iniciativa de la Confederació d’Horticultura Ornamental de Catalunya (CHOC) que promou la transformació de racons, pobles i ciutats de Catalunya i Andorra a través d’espais verds urbans i enjardinats. En aquest sentit, fa un reconeixement al recorregut i accions que duen a terme els municipis que participen en la competició en la millora i potenciació dels espais verds urbans, la seva gestió sostenible, la conscienciació ciutadana, l’educació ambiental i la creació d’un entorn propici per a la recepció i estada, tant dels residents com dels visitants.\nEn el cas de Blanes, a banda que allotja el Jardí Botànic Marimurtra, hi ha d’altres al·licients relacionats amb la filosofia que promou el moviment Viles Florides. Un d’ells són les populars Estores de Corpus que se celebren des de fa dècades al centre de la vila, on participen desenes de voluntaris i voluntàries elaborant les aromàtiques catifes on la matèria prima són els elements vegetals naturals.\nDesprés de la visita d’avui, l’Ajuntament de Blanes lliurarà un dossier que recull el més atractiu del municipi que recolzi la petició d’obtenir el major nombre possible de ‘Flors d’Honor’. El veredicte es farà públic després de l’estiu, entre els mesos de setembre i octubre, coincidint amb la Gala d’entrega de les guardons de les ‘Viles Florides’.\nData de realització: 04/21/2021 | Data de la darrera actualització: 04/21/2021


Muntanyes de la Costa Daurada 2014 | Centre Excursionista de Sitges\nCentre Excursionista de SitgesMuntanyes de la Costa Daurada 2014\nMuntanyes de la Costa Daurada 2014\nPublicat el 10 abril 2014 per admin a Activitats, Curses\nEl dissabte 05/04 membres del Centre van prendre part a dues de les modalitats que integren la cursa de Muntanyes de la Costa Daurada pels voltants de Prades (Baix Camp) en un dia esplèndid. Els germans Sella, na Rosa Aguado i la Sílvia Arquer a l’ultra de 90 quilòmetres amb 4.500 metres desnivell positiu mentre que en Jordi Paretas i n’Adam Carbonell a la de 46,4 quilòmetres amb 2.800 metres de desnivell positiu.\nDestaquem el bon paper fet per la Sílvia que acompanyada per en Mans va arribar amb un temps de poc més de 15 hores lo que li va permetre assolir la cuarta posició femenina. En Jordi Paretas va fer un bon paper (poc més de 7 hores i mitja) en la seva preparació per fites més agosarades.\nRecordar també que el 16/03 na Rosa Aguado i en Marc Patau van participar a la marató de la Vall del Congost mentre que en Jordi Estrada ho va fer a la marató de Barcelona.\nEl 23/03 en Jordi Serra i en Manel Andreu van prendre part a la versió llarga de la Montserrat skyrace (25 quilòmetres i 1.500 metres de desnivell positiu) amb sortida i arribada a Monistrol de Montserrat (Bages). La major part de recorregut transcorra per corriols passant per Sant Jeroni com punt més elevat. En Manel Andreu no va poder exhibir el bon nivell al que ens té acostumats degut a una lessió que arrossegava.


juny 2014 - Girona NCS\nNCS Gestió i TPV, assignar imatges als articles.\nSabies què en NCS Gestió i TPV pots assignar una imatge a cada un dels articles per tal de facilitar la seva identificació? Per assignar i visualitzar les imatges disposem de l’opció del menú “Imatge” o del menú contextual al qual es pot accedir prement el botó dret del ratolí sobre la imatge. Podem […]\nNCS a Youtube\nBy : Girona NCS Girona NCS Software de Gestió, SL/ Tags : ajudes visuals, NCS a YouTube, vídeo demostracions, YouTube/Category : Altres Serveis, General/0 Comment\nNingú discuteix ja l’èxit de YouTube, encara que al principi tot foren dubtes sobre la seva evolució i abast. Actualment, YouTube es porta més d’un 23% del total de l’activitat entre les xarxes socials durant 2014, marcant un creixement interanual del 56%. YouTube trepitja fort, sobretot si se li compara amb el seu competidor […]


Mammut Hiking SO Pants Regular comprar i ofertes a Trekkinn\nMammut - Roba home - Pantalons\nDescripció Mammut Hiking SO Pants Regular\nEls pantalons SO de senderisme estan fets de material cilíndric suau i càlid i són els pantalons ideals per practicar senderisme a la muntanya. Gràcies al tractament DWR, el material exterior és un repelent a l'aigua per la qual cosa els pantalons es poden utilitzar fins i tot en dies freds i humits. Els genolls de forma previa, l'ample de la cama ajustable a la premsa d'un botó i els cinturons pràctics de la corretja fan d'aquests pantalons un company de senderisme còmode i adequat.\nMaterial Soft Shell calent, còmode i estirable\nRepelent d'aigua gràcies al tractament DWR en material exterior\n2 butxaques de ranura\n1 butxaca amagat amb cremallera\nSecció de genoll en forma pre\nAlçada estàndard de la cintura\nAmple de la cama ajustable mitjançant botons de pressió\nMaterial principal: 88% de poliamida | 12% Spandex\nSi el que necessites és Mammut Hiking SO Pants Regular, el trobaràs aquí mateix i al millor preu. A trekkinn hi trobaràs aquest article de muntanya i molts d’altres que pots necessitar, sempre amb la millor qualitat. No deixis escapar aquesta oportunitat i equipa’t per practicar el teu esport favorit amb les millors condicions. Amb la gran varietat de productes de Pantalons que tenim en catàleg, trobaràs tot el que necessites a un sol lloc.\nCaracterístiques Mammut Hiking SO Pants Regular


La vida té vida pròpia, i a vegades fa ballar el temps al so que vol i de cop ja no ets ara i aquí, en aquest balcó que t’aboca a tots els paradisos, sinó enllà, en algun moment indeterminat de l’adolescència, ulleres de pasta marrons i cos esquifit, amb una motxilla enorme a l’esquena. L’herba del campament feia aquesta mateixa olor, l’olor d'aquest instant al balcó de Farrera i pel camí d'Alendo, que ha esborrat en un segon més de vint anys que ara ja no importen. L’únic que importa és aquesta olor que ha unit dos punts en el temps i que et retorna al tu atemporal que respira sense inhaladors i fa tombarelles sense xarxa. No van ser amables ni esclatants, els teu disset anys. No vas ser una noia de les que es volien menjar el món. Menjaves poc, de fet. Com si volguessis desaparèixer. No van ser despreocupats ni plàcids, els teus disset anys. Van ser anys d’amagar-se rere les ulleres i tancar-se al lavabo quan ja no podies suportar tanta gent a casa. La vida, llavors, era sempre dels altres, dels que s'enamoraven, els que reien, els que ballaven, els que feien cims que semblaven impossibles i després t'ho contaven. A tu la vida de debò només et tocava alguns dies d’estiu, de campaments, i començava així, amb l’olor de l’herba quan us endinsàveu al bosc després d’un viatge llarg amb tren o autocar. S'aturava el temps com s'ha aturat avui i tu ja no eres un cos esquifit amb ulleres de pasta, ja no eres més el dolor estrany del desig entaforat a l'infern de l'estómac que no menjava, l'angoixa del pis atapeït de gent: ensumaves l'herba i llavors tu ho eres tot, l'univers sencer, el sol a la pell, la sang, el desig, el riure, les ganes de treure’t la roba i nedar nua al riu. Només per un instant, aquesta olor d'herba et rescatava com et rescata avui en aquest balcó abocat al paradís, i tu ja no ets el dolor de la mare que no és, la mare que no hi és, els intents inútils de trobar algun camí pels laberints del seny. Tu ho ets tot, avui, com fa vint anys, potser com molts altres moments semblants d'aquests vint anys, si t'hi pares a pensar.\nL'olor de l'herba que et rescata. És un escrit molt bonic. Quan jo era petita també em tancava al lavabo per fugir de la gent.\n21 d’agost de 2012, a les 17:50\nSom tot allò que hem viscut,moments que ens conformen i les olors els retornen,per uns instants... Un escrit molt bonic i sensible.\n21 d’agost de 2012, a les 23:49\nM'ha agradat molt. A seques.\n22 d’agost de 2012, a les 0:36\nSom nosaltres i la motxilla que duem carregada a les espatlles. Algunes vegades aquesta pesa més del que voldríem, d'altres és lleugera com una ploma farcida de somriures i bons moments.\nUn escrit preciós, preciós, preciós.\nM'has recordat molt un post que vaig fer jo ja fa un temps\nLes vistes des d'aquest balcó són un paradís... ai, lo Pallars...\n22 d’agost de 2012, a les 11:10\n@Porquet, acabo de llegir el teu apunt, gràcies per compartir-lo. M'ha agradat molt l'evocació que fas a partir, també d'una olor. Que fort, jo també duia Victoria!! :-)\n22 d’agost de 2012, a les 12:06


Puigdemont encapçalarà la llista de 'Junts per Catalunya' a les eleccions del 21D\nPuigdemont encapçalarà la llista 'Junts per Catalunya' a les eleccions del 21D\nEl president Carles Puigdemont gesticula durant una entrevista amb l'ACN el 10 de novembre.\nEl PDeCAT impulsarà una plataforma amb independents i pugnarà contra la llista d'ERC i Junqueras\nActualitzada 13/11/2017 a les 19:07\nLa candidatura que encapçalarà el president de la Generalitat, Carles Puigdemont, per a les eleccions del 21-D s'anomenarà Junts per Catalunya, tal i com han confirmat a l'ACN fonts de l'entorn del president destituït pel govern espanyol, i també des del PDeCAT. Així consta també en la llista de les coalicions electorals de la Junta Electoral, on la candidatura té l'abreviació de JuntsxCAT, i on consta que la integren els partits PDeCAT i CDC, amb l'objectiu de poder mantenir les quotes de la campanya electoral. D'aquesta manera, els neoconvergents impulsaran una nova plataforma formada pel propi PDeCAT amb independents, i pugnarà contra la llista d'Esquerra, que encapçalarà el seu president, Oriol Junqueras. Des del Partit Demòcrata apunten a l'ACN que es tracta d'una «llista transversal» que acompanyarà Puigdemont i els consellers afins al PDeCAT.\nEl president del partit, Artur Mas; la coordinadora general, Marta Pascal; i el coordinador d'Organització, David Bonvehí, van tancar els serrells d'aquesta candidatura durant la trobada amb el propi Puigdemont, el cap de setmana passat a Brussel·les. La prioritat del PDeCAT sempre ha estat que el cap del Govern fos el seu candidat, i tot i que a principis d'any s'hi negava, finalment Puigdemont encapçalarà la llista on s'hi integrarà el Partit Demòcrata. Un punt a favor d'aquesta decisió és que la candidatura superi les sigles i vagi, així, «més enllà dels partits», en coherència amb el desig del cap de l'executiu que hi hagués una candidatura unitària del sobiranisme a les eleccions del 21D.\nTot apunta que Pascal no concorrerà a les llistes d'aquesta candidatura, amb l'objectiu de centrar-se en la consolidació del partit, que té un any i mig de vida. El Consell Nacional d'aquest dimecres ha d'aprovar la fórmula de Junts per Catalunya.\nL'origen de JxCat\nCal recordar que Junts per Catalunya va ser una de les propostes que es van votar en el congrés fundacional del PDeCAT. El nom va arribar a la final, on es va imposar finalment la fórmula de Partit Demòcrata Català. Aleshores el nom ja agradava a Puigdemont i Mas, ja que els dos dirigents van votar que Junts per Catalunya fos la denominació del nou partit.


Cues al servei de tràmits del Govern\nCues per fer tràmits presencials en el retorn a la normalitat\nPersones fent cua a l'entrada de la CASS.\nActualitzada 06/06/2020 a les 06:24\nLa tornada a la normalitat per a gran part de la població va provocar ahir unes imatges que feia temps que no es veien amb aquesta magnitud: cues per tal de poder fer tràmits de manera presencial sense la necessitat de demanar cita prèvia. En aquest sentit, el servei de Tràmits de Govern va patir llargues cues des de primera hora del matí d’ahir, en el primer dia en què l’executiu va permetre accedir presencialment a l’edifici administratiu per fer gestions sense cita prèvia. Aquest fet va provocar que un gran nombre de gent es desplacés fins allà i hagués d’esperar el torn des del carrer. En previsió que això hagués pogut passar, el Govern ja havia recomanat fer la sol·licitud prèvia per tal d’evitar una aglomeració de persones.\nUn altre dels punts que amb la represa de la normalitat va començar a patir cues van ser les oficines de la Caixa Andorrana de Seguretat Social. En aquest sentit, la parapública també va registrar persones esperant al carrer des de primera hora. Fonts de l’entitat van explicar al Diari que part d’aquestes es devien a la represa de diverses pràctiques mèdiques i que, per aquest motiu, s’havien incrementat les peticions de volants mèdics tant per fer proves com per practicar cirurgies que s’havien quedat endarrerides, a causa de les restriccions provocades per la Covid-19 i el tancament de fronteres. Un altre dels motius que van provocar les acumulacions de persones a les portes de la CASS va ser la limitació de gent per accedir a l’edifici administratiu. En aquest sentit, cal recordar que només un total de 25 persones poden estar dins la planta baixa, repartides entre les nou taules d’atenció al públic i la sala d’espera. No obstant això, des de la parapública, a les persones que s’esperaven al carrer, se’ls demanava per quin tràmit volien fer i, si era possible, se’ls recomanava que el fessin de manera telemàtica.\nEfectivament Cris i Ana\nPero es el que hi ha\nEl pais no te cura\nEls politics no estan a l'alçada ni els actuals ni els de la oposicio\nNo hi ha carisma no hi ha lideratge no hi ha nivell\nÉs una autèntica casa de P.......\nRobert va dir..Han fet vacances i televacances 3 mesos. I ara en paguem nosaltres les consequencies.\nPero ells faran vacances a l'estiu\nPer que no amplien horari!!!!????\nTens tota la rao! Estan al servei dels ciutadans i el seu rol (i el dels politics of course!) es facilitar-nos els tràmits. Cita prèvia. Simplificacio dels tramits: online, als comuns, no duplicitat de documents, etc. Ampliaciò d'horaris. Funcionaris eficients, educats i amables. Solucions n'hi han\nHan fet vacances i televacances 3 mesos. I ara en paguem nosaltres les consequencies.\nA govern ja no donen hora per cita prèvia. Prefereixen q la gent s'amontoni fent cua. També cal fer un esforç pq alguns tramits es puguin fer on line i q molts més es puguin fer dsdl comuns. Tràmits mai ha funcionat gaire bè i ara es nota molt\nEl PS tanca files per donar suport a López\nEl MoraBanc perd a la pròrroga contra el Betis (102-98)\nFrancesc Viaplana assumeix l'alcaldia de la Seu d'Urgell\nAfectacions al trànsit a Fiter i Rossell per obres\n8.El PS tanca files per donar suport a López\n9.Bus per pujar a Andorra a la manifestació pro ...\n10.Dos de cada tres pensions són inferiors al ...\n1. El MoraBanc perd a la pròrroga contra el Betis ...\n2. El FC Andorra deixa escapar el triomf (2-2)\n3. Detingut un home per conduir begut i provocar...\n4. L'exposició de fotògrafs del país, 'Diàlegs', a...\n5. Afectacions al trànsit a Fiter i Rossell per ...\n6. El Parc Natural del Comapedrosa s'ampliarà ...\n7. Els productes artesans d'Andorra viatgen a la...\n8. Francesc Viaplana assumeix l'alcaldia de la...\n9. Tret de sortida a les jornades europees del...\n10. Arranca el 50è Ral·li d'Andorra


Truquem al Gegant del Pi?: de desembre 2013\nPublicat per Gemma Sara a 7:24 32 trucades\n- Sara, pots posar música, sisplau, que així és menys horrible estar malalt?\n- Com la crisi?\nEvolució de la vida humana segons la qualificació actual de pel·lícules per edats.\nDilluns 9 de desembre aquesta criatura que fa 5 anys en tenia 2, en farà 7. M'estic mentalitzant, i l'estic mentalitzant, que 7 anys és una edat especial. Si et mires les classificacions dels videojocs i de pel·lícules per edats, després de "l'apta per a tots els públics", ve "no recomanada per a menors de 7 anys". Segur que això és conseqüència d'un gran estudi insipirat en Piaget i de l'observació directa de la realitat: no és casualitat que a aquesta edat (7, 8 anys) es descobreixi la Gran Veritat sobre els Reis Mags. La Sara ja sap la primera part de la Gran Veritat: el Tió (va ser l'animal del seu cosí Albert, que té dos anys més). Vam fer un petit Consell Familiar sobre el tema i li vam dir que era prou gran per saber-ho. I tot seguit el Joan va puntualitzar "però els Reis són veritat, eh?" (moment intens, aguantem la respiració) i la Sara va dir "esclar que són veritat, perquè els Reis són persones, no són un tronc amb ulls de plàstic!" Sí, senyora, i després diran que anem malament en ciències...!\nL'estic mentalitzant, sobretot, perquè vull que no s'assembli tant a mi. L'altre dia en XeXu en parlava, d'assemblar-se o no als pares, i jo últimament hi dono força voltes, perquè vale que et fa il·lusió quan et diuen que la teva filla s'assembla a tu (però més guapa, dic jo), però quan la mestra et diu, a tu i al seu pare, que és llesta però mooolt despistada, i desendreçada, i que es perd mentre estan llegint tots a classe.... les lleis dels gens i els mems (més perillosos, tu!) t'apunten directament. Objectiu: que s'assembli més al seu pare, millor: que no s'assembli a cap dels dos, que s'assembli a ella mateixa, o, almenys, que progressi adequadament. Això requereix un esforç de part nostra, sobretot de part meva, ho sé. Això sí, és molt carinyosa, i això també ho ha tret de mi, que consti, i també és de bona pasta (sobretot espaguetis), i això ho ha tret del seu pare. Però té moltes coses que són molt d'ella: és eixerida, creativa, sensible... i té alma de cantaora.\nSis mesets, a Calafell, aquell dia va riure molt perquè se'm va acudir donar-me cops al cap amb el sonall, en plan slapstick...\nUna de les seves passions, el patinatge, potser que li talléssim el serrell, no?\nAmb el gurú de la tribu (el que coneix el secret del Tió) i la seva cosineta germaneta.\nAmb el regal d'aniversari (dos dies abans del previst, coses que passen!)\nQui ho diu que en aquesta casa no es menja bé?\nLa Sara té "alma de cantaora".\nEns ha inspirat l'Amparo Sánchez .\nFELICITATS SARA, T'ESTIMEM!!!!!!!!!!\nPublicat per Gemma Sara a 13:46 33 trucades\nEtiquetes de comentaris: Aina, Albert, amor, felicitat, Geganta del Temps, música, temps


El municipalisme convoca un gran acte contra la sentència del 'procés'\nL’acte es farà al Palau de la Generalitat. En la imatge, l'executiva de l'AMI reunida amb el president Torra. (Foto: AMI).\nL’Associació Catalana de Municipis i l’Associació de Municipis per la Independència han convocat un gran acte contra la sentència del Tribunal Suprem que condemna a dures penes de presó els líders del procés independentista català. L’acte es farà al Palau de la Generalitat el dissabte 26 d’octubre, i hi estaran convidats tots els càrrecs electes locals. L’objectiu és mostrar la unitat i el suport del món municipal a les persones que han estat condemnades.\nAixí ho ha explicat el president de l'AMI, Josep Maria Cervera.\nLa voluntat d'accions com aquesta és mostrar el rebuig frontal a la sentència condemnatòria als líders independentistes i fer evident que estem vivint un context polític anormal que vulnera les llibertats i drets individuals, asseguren les associacions municipalistes. El president de l'AMI, Josep Maria Cervera, està convençut que la resposta dels càrrecs locals serà molt majoritària.\nTant l'AMI com l'ACM han acordat una moció que traslladaran als plens municipals, en què es manifesta el rebuig a la sentència del Tribunal Suprem, i es reclama la llibertat de tots els empresonats i que se'ls amnistiï.\n20/02/2020 - El Ple rebutja dues mocions de C's, i ERC en presentarà d'alternatives\nEl grup d’Esquerra Republicana de Catalunya, en el govern municipal de Palamós, proposarà en el...\n20/02/2020 - El Parlament avala que el port de Palamós tingui un PIF\nEl Parlament de Catalunya ha aprovat una proposta de resolució perquè el port de Palamós tingui...\n15/10/2019 - Política Palamós surt al carrer per protestar contra la sentència i per demanar la llibertat dels presos\n14/10/2019 - Política Concentració a Palamós contra la sentència del 'procés'